കോവിഡ് ബാധിച്ച് മരിച്ച വൈദികരുടെ കുടുംബങ്ങള്ക്ക് തണലേകി കെ.സി.സി. തിരുവല്ല: കോവിഡ് ബാധിച്ച് മരിച്ച നിര്ധനരായ വൈദികരുടെയും സുവിശേഷകരുടെയും കുടുംബങ്ങളെ സംരക്ഷിക്കുന്നതിനായി കേരള കൗണ്സില് ഓഫ് ചര്ച്ചസ് ക്ലര്ജി കമ്മിഷന്റെ ആഭിമുഖ്യത്തില് ഭവനങ്ങള് നിര്മ്മിക്കുന്നതിന് ഭൂമിയും മറ്റു സഹായങ്ങളും നല്കുന്ന പദ്ധതിയായ സ്നേഹാര്ദ്രത്തിന് തുടക്കമായി.മാര്ത്തോമാ സഭാ പരമാധ്യക്ഷന് ഡോ. തിയഡോഷ്യസ് മാര്ത്തോമ്മാ മെത്രാപ്പോലീത്ത ഉദ്ഘാടനം ചെയ്തു. ഡോ. യൂഹാനോന് മാര് ക്രിസോസ്റ്റമോസ് മെത്രാപ്പോലീത്ത അധ്യക്ഷത വഹിച്ചു. ഡോ.ഗീവര്ഗീസ് മാര് കൂറിലോസ് മെത്രാപ്പോലിത്ത, മാത്യൂസ് മാര് സില്വാനിയോസ് എപ്പിസ്കോപ്പ , ഡിവിഷണല് കമാണ്ടര് മേജര് ഒ.പി ജോണ്, കെ.സി.സി ജനറല് സെക്രട്ടറി ഡോ. പ്രകാശ് പി. തോമസ്, ബിലീവേഴ്സ് ചര്ച്ച് പി.ആര്.ഒ ഫാ. സിജോ പന്തപള്ളില്, ക്ലര്ജി കമ്മിഷന് സംസ്ഥാന ചെയര്മാന് ഫാ.ജോസ് കരിക്കം, ജില്ലാ ചെയര്മാന് ഫാ. ചെറിയാന് ജേക്കബ്, ആലപ്പുഴ ജില്ലാ ചെയര്മാന് റവ. ലാല് ചെറിയാന്, ഫാ. അനീഷ് ടി. വര്ഗീസ്, റവ. മോന്സി കെ. ഫിലിപ്പ് എന്നിവര് പ്രസംഗിച്ചു. സ്നേഹാര്ദ്രം പദ്ധതിക്ക് വേണ്ടി പിതൃസ്വത്ത് ദാനമായി നല്കിയ റവ. ബെനോജി കെ. മാത്യുവിനെ ആദരിച്ചു.